open-index/open-wikipedia-markdown huggingface dataset:
Boeing Yellowstone Project

miniatura|275px|Capacidade de pasaxeiros dos actuais e futuros avións de Boeing
**Yellowstone** é un proxecto de Boeing para substituír toda a súa carteira de aeronaves civís con avións de tecnoloxía avanzada. As novas tecnoloxías que serán introducidas serán aeroestruturas de materiais compostos, máis sistemas eléctricos (redución de sistemas hidráulicos), e motores turboventilador máis eficientes (como o Pratt & Whitney PW1000G Geared Turbofan, o General Electric GEnx, o CFM International LEAP56 e o Rolls-Royce Trent 1000). O termo "Yellowstone" refírese ás tecnoloxías, mentres que "Y1" a "Y3" refírese ao avión real. O primeiro destes proxectos, o Y2, entrou en servizo como o Boeing 787.

## Proxectos Yellowstone 
Yellowstone está dividido en tres proxectos:
* **Boeing Y1**, para substituír os Boeing 737, 757 e 767-200. O Y1 cobre o mercado dos 100 aos 250 pasaxeiros, e agárdase que sexa o segundo avión do proxecto Yellowstone en ser desenvolvido. Boeing presentou unha solicitude de patente en novembro do 2009, que foi presentada ao público en agosto do 2010, que prevé unha fuselaxe elíptica de materiais compostos que probablemente sexa o sucesor do 737. A comezos do 2011 Boeing bosquexou os plans para o substituto do do 737, que podería chegar no ano 2020. A desenvolvemento deste avión botou cara a atrás a decisión de lanzar o 737 MAX, unha versión re-motorizada e mellorada do 737 Next Generation, en agosto do 2011.
* **Boeing Y2**, para substituír o 767-300 e ás series -400, ademais do 777-200. Cobre o mercado dos 250 ata os 600 (ou máis) pasaxeiros, e foi o primeiro proxecto completado, dando lugar ao Boeing 787 Dreamliner. O Y2 inicialmente referíase a unha base altamente eficiente e máis convencional para o Sonic Cruiser, que era o proxecto "Glacier". O Dreamliner compite cos Airbus A330, Airbus A340 e a nova familia A350.
* **Boeing Y3**, para substituír o 777-300 e ao 747. O Y3 cobre o mercado que vai dos 350 aos 600 (ou máis) pasaxeiros, a agárdase que sexa o terceiro avión do proxecto en desenvolverse. Competirá coa familia do Airbus A380 ademais da versión máis grande do A350, a A350-1000, e agárdase que sexa introducido en 2017. En xuño de 2010 informouse que Emirates, que conta coa frota máis grande de 777, estaba en conversas con Boeing sobre os plans para desenvolver un novo avión para substituír o 777.

## Notas 
## Véxase tamén 
### Ligazóns externas 
*Newsletter de marzo de 2001, Richard Aboulafia, marzo de 2001.
*"Future Airliners", Aerospaceweb.org, 5 de xaneiro de 2003.
*"Not if... but when", *Flight International*, 6 de xullo de 2005.
*
José Soto González

miniatura|250px|Placa da Rúa Alcalde Soto González.
**José Soto González**, nado o 2 de xuño de 1848 na Pobra de Trives e finado na Coruña o 8 de decembro de 1930, foi un comerciante e político galego.

## Traxectoria 
Comerciante establecido na Coruña desde 1884, foi alcalde desta cidade en 1893. Era alcalde cando se anunciou o traslado da Capitanía Xeneral de Galicia (establecida na cidade desde 1480) a León e dimitiu o 19 de marzo para liderar a Xunta de Defensa. Volveu ser alcalde en 1899 durante catro meses.

## Vida persoal 
Casou coa tamén trivesa Luisa Rodríguez Lago.

## Notas 
## Véxase tamén 
### Bibliografía 
* 

### Ligazóns externas 
* Alcalde Soto González: El alcalde que acabó en la cárcel
Enrique Fernández Herce

**Enrique Fernández Herce**, Marqués de Loureda, finado na Coruña o 18 de xuño de 1937, foi un avogado e político galego.

## Traxectoria 
Fillo de Enrique Fernández Alsina. Foi alcalde da Coruña do 1 de xaneiro de 1894 ao 14 de novembro dese ano, cando presentou a súa renuncia. Foi deputado provincial. Foi secretario do Consello de Administración da Electra Industrial Coruñesa.
Enrique Fernández Alsina

**Enrique Fernández Alsina**, I Marqués de Loureda, finado na Coruña o 4 de marzo de 1915, foi un político galego.

## Traxectoria 
Mercou o pazo de Loureda. Foi elixido deputado polo distrito de Carballo en 1871, polo de Carral en 1872, e durante a Restauración, entre 1881 e 1903, deputado liberal polo distrito da Coruña. Foi nomeado Marqués de Loureda en 1872 como pagamento aos seus servizos á nación no cargo de vicepresidente do Congreso de Deputados. Foi fundador e presidente da Electra Industrial Coruñesa. Foi pai de Enrique Fernández Herce

## Notas 
## Véxase tamén 
### Bibliografía 
*
Carlos Martínez Esparís

**Carlos Martínez Esparis**, finado na Coruña o 25 de xullo de 1897, foi un avogado e político galego.

## Traxectoria 
Avogado de profesión. Concelleiro da Coruña, foi nomeado alcalde da cidade en novembro de 1894, permanecendo no cargo ata abril de 1895, cando presentou a súa dimisión por problemas de saúde. Foi deputado provincial.

## Notas
Tapa (recipiente)

miniatura|200px|Un envase de conserva vexetal coa súa tapa.
Unha **tapa**, **tampa**, **tapadeira** ou **cuberta**, é unha peza móbil de forma en xeral aplanada con que se cobre calquera recipiente ou caixa, que pode ser independente ou estar articulada polo bordo mediante un gonzo ou bisagra, empregada para pechar ou selar dito recipiente para protexer o seu contido e tamén para evitar que este reborde.

Nalgúns casos leva un elemento de agarre (unha asa, unha peza para calcar co dedo polgar ou unha forma ornamental (froitas, verduras ou landra).

Encontráronse tapas realizadas en cerámica que se remontan ao 3100&nbsp;a.&nbsp;C.

## Etimoloxía 
A palabra tapa probabelmente derive do gótico **tappon* ou do fráncico **tapo*, tapón, rolla.

## Cociña 
[miniatura|150px|[Cazola de cociña coa súa tapa, con asa.]]

En cociña a tapa denomínase, ademais de cos sinónimos anteditos, **tello** e **testo**, e é o utensilio que se utiliza para cubrir un recipiente (cazolas, olas, tarteiras, tixolas etc.), e que pode axustarse máis ou menos para cociñar máis rapidamente, ao concentrar a calor, ou para facer ferver o contido a lume máis lento.

Nas olas a presión, o interior da tapa, que pecha hermeticamente, ten un relevo que serve para facer baixar o vapor condensado en forma de chuvia, e está equipada cunha válvula para que escape o vapor, en caso de excesivo quecemento, e permitir unha utilización segura, sen que a ola explote.

## Envases 
No envasado o principal obxectivo da tapa a é o de protexer o contido do envase.

Hai tapas abisagradas (por exemplo, as caixas de cartón para o deterxente en po) ou caixas metálicas, con auténticas bisagras, para conter cigarros, té, botellas de brandys e outros augardentes de elevado prezo etc.

Hai tapas que se embuten no recipiente, como nos botes de pintura ou nos envases de manteiga ou de margarina, nas que a elasticidade do material asegura o peche e selaxe.

Hai tapas metálicas, ou de plástico, con rosca ou suxeitas a presión, ás veces chamadas **cápsulas**, como nas botellas de leite, cervexa, auga mineral ou refrescos. Estas tapas garanten a inviolabilidade do contido e a súa perfecta conservación.

## Galería de imaxes 

Ficheiro:Lecreuset lamama-enzomari.JPG|Cazola con tapa provista de pomo para levantar.
Ficheiro:Mint box polypropylene lid.JPG|Caixa de pílulas coa tapa aberta.
Ficheiro:Stoneware beer mugs MKL Bd. 14 1890 (128634599).jpg|Xerras de cervexa. A da dereita con tapa.
Ficheiro:Gambrinus.jpg|Representación de Gambrinus, o rei flamengo da cervexa, portando un vaso nunha man e unha gran xerra, con tapa, na outra.
Ficheiro:Teapot P1100116.jpg|Teteira chinesa con asa e tapa, con pomo para levantar.

## Notas 
## Véxase tamén 
### Outros artigos 
* Cazola
* Ola
* Ola a presión
Manuel Ramírez Rodríguez Trujillo

**Manuel Ramírez Rodríguez-Trujillo**, finado en Vilafranca do Bierzo o día 1 de agosto de 1920, foi un político galego.

## Traxectoria 
Foi alcalde da Coruña de 1899 a finais de febreiro de 1900, cando presentou a súa dimisión por motivos de saúde. En 1911 foi elixido presidente da Liga de Amigos da Coruña.

## Vida persoal 
Casou con Dolores R. Losada Rebellón.

## Notas
Emilio Mazaira Beltrán

**Emilio Mazaira Beltrán**, finado en Monforte de Lemos o 8 de febreiro de 1931, foi un político galego.

## Traxectoria 
Foi nomeado alcalde de Monforte de Lemos por Real Orde en xullo de 1899. Permaneceu no cargo até 1904. Foi deputado provincial. Finou en Monforte de Lemos o 8 de febreiro de 1931.

## Notas 
## Véxase tamén 
### Ligazóns externas 
*Alcaldes del siglo XX en Monforte, (1900-1909)
Manuel Arias Rodríguez

**Manuel Arias Rodríguez**, finado en Monforte de Lemos o 17 de xullo de 1907, foi un político galego.

## Traxectoria 
Home de Guillermo de Osma Scull en Monforte, era coñecido como "o cacique de Fiolleda". Foi elixido alcalde de Monforte de Lemos o 1 de xaneiro de 1890. Cesou no cargo en  marzo dese ano. Volveu ser alcalde en setembro de 1890, cesando en xuño de 1891. Foi deputado provincial polo distrito de Monforte-Quiroga e vicepresidente da Deputación de Lugo. 

## Vida persoal 
Casou con Amalia Méndez Gayoso e foi pai de Asunción (que casou con Alfredo Paradela Martínez), Aurora e Julio Arias Méndez.

## Notas
Rosendo Vila Fernández

**Rosendo Vila Fernández**, nado en Ribas Pequenas (Bóveda) en 1886 e finado en Monforte de Lemos o 7 de setembro de 1936, foi un político galego.

## Traxectoria 
Emigrou a Cuba onde foi director da revista mercantil *Caduceo*. Casou en Alacant con Mercedes Torregrosa Lluch en 1921. Ao regreso instalouse en Monforte de Lemos. Membro do Partido Republicano Radical, colaborou en *El Combate*. Despois militou en Unión Republicana. Foi nomeado alcalde de Monforte de Lemos en febreiro de 1935, deixou a alcaldía o 17 de xullo dese ano por ter que ausentarse de Monforte por un tempo. Enfrontouse con Andrés Gil Municio, líder do dereitista Partido Agrario Español. Co golpe de Estado do 18 de xullo de 1936 foi asasinado por un grupo de falanxistas encabezado polo presidente do Sindicato Agrario de Monforte, o 7 de setembro de 1936, na súa casa de Vilanova, en presenza da súa muller e filla. Logo da súa morte a súa muller e a súa filla abandonaron Monforte e establecéronse en Alacant.

## Notas 
## Véxase tamén 
### Ligazóns externas 
* Alcaldes del siglo XX en Monforte (1933-1936)
* Ficha en Represión franquista en Lugo
Douglas

O termo **Douglas** pode facer referencia a:

## Persoas 
;Nome
* **Douglas Adams**, escritor e guionista inglés.
* **Edgar Douglas Adrian**, fisiólogo británico.
* **Douglas Coupland**, escritor e artista visul canadense.
* **Douglas Fairbanks**, actor, director e produtor estadounidense
* **Douglas Hyde**, académico da lingua irlandesa e primeiro Presidente de Irlanda entre os anos 1938 e 1945.
* **Douglas MacArthur**, militar estadounidense.
* **Douglas McGrath**, guionista estadounidense.
* **Douglas D. Osheroff**, físico estadounidense.
* **Douglas Sirk**, director de cinema alemán.
;Apelido
* **Kirk Douglas**, actor e produtor de cine estadounidense.
* **Michael Douglas**, actor e produtor de cine estadounidense (fillo de Kirk Douglas).
;Outros 
* **Clan Douglas**, un clan escocés das Terras Baixas.
* **Earl de Douglas**, título nobiliario.

## Lugares 
;Australia
* **Douglas, Queensland**
* **Port Douglas**

;Belize
* **Douglas, Belize**

;Canadá
* **Douglas, Novo Brunswick**

;Escocia
* **Castle Douglas**

;Estados Unidos de América
* **Douglas, Alabama**
* **Douglas, Alasca**
* **Douglas, Arizona**
* **Douglas, Chicago**
* **Douglas, Dacota do Norte**
* **Douglas, Indiana**
* **Douglas, Massachusetts**
* **Douglas, Míchigan**
* **Douglas, Nebrasca**
* **Douglas, Ohio**
* **Douglas, Oklahoma**
* **Douglas, Virxinia Occidental**
* **Douglas, Wisconsin**
* **Douglas, Wyoming**
* **Douglas, Xeorgia**

;Illa de Man
* **Douglas, Illa de Man**

;Inglaterra
* **Río Douglas**

;Irlanda
* **Douglas, condado de Cork**

;Suráfrica
* **Douglas, Suráfrica**

## Botánica 
***Abeto de Douglas**, árbore do xénero Pseudotsuga.

## Aviación 
***Douglas Aircraft Company**, fabricante aeroespacial estadounidense.
***Aeronaves de Douglas**
Michel Temer

**Michel Miguel Elias Temer Lulia**, nado o 23 de setembro de 1940 en Tietê, São Paulo, é un avogado, profesor, escritor e político brasileiro de orixe libanesa, expresidente do Partido do Movimento Democrático Brasileiro, o máis grande do país. Foi o Presidente do Brasil entre o 31 de agosto de 2016 o o 1 de xaneiro de 2019. Electo  como vicepresidente de Dilma Rousseff, asumiu a presidencia tras a destitución desta logo dun xuízo político.

## Carreira pública
Michel Temer comezou a súa carreira política no gabinete do gobernador de São Paulo, Adhemar Pereira de Barros. En 1983 foi nomeado procurador xeral do Estado e o ano seguinte pasou a ser secretario de Seguridade Pública do mesmo, cargo que volveu ocupar nos inicios dos anos 1990. Dentro da súa xestión creouse a primeira Delegacía da Muller do Brasil, así como tamén a Delegacía de Protección dos Dereitos de Autor, como instrumento de combate á pirataría.

Logo da súa primeira lexislatura fronte á Secretaría de Seguridade Pública de San Paulo, comezou a súa carreira en cargos electivos. Confioulle ao entón gobernador, Franco Montoro, o súa decisión de participar na Asemblea Nacional Constituínte de 1986. Finalmente, resultou electo ao cargo e puido participar da Asemblea onde optou por mostrar unha postura moderada e grandes coñecementos sobre dereito constitucional. Logo desta elección, foi elixido Deputado Federal, cargo que repetiría consecutivamente por seis períodos máis. Finalmente abandona o cargo para volver asumir a Secretaría de Seguridade Pública de San Paulo e, anos máis tarde, para asumir a Secretaría de Goberno do devandito Estado.

Foi electo tres veces como Presidente da Cámara de Deputados (en 1997, en 1999 e en 2009), e no 2001 é designado como presidente do Partido do Movimento Democrático Brasileiro. En 2009, tras un acordo co Partido dos Traballadores, é elixido como candidato a Vicepresidente, para conformar unha candidatura con Dilma Rousseff a disputar nas eleccións de 2010, onde finalmente resulta electo, tras unha segunda volta, o 31 de outubro, tamando finalmente posesión do cargo o 1 de xaneiro de 2011.

Debido á crise política e económica, que resultaron no *impeachment* de presidente Dilma Rousseff, Michel asumiu a presidencia en 31 de agosto de 2016. Nunha entrevista para a Lebanese Broadcasting Corporation, Temer mencionou que a orixe da súa familia é da cidade de Tabourah en Distrito de Koura, que á súa vez é unha veciñanza da cidade de Trípoli, Líbano.
Ágora (Monforte de Lemos)

***Ágora*** foi un semanario editado en Monforte de Lemos en 1932.

## Historia e características 
Subtitulado *Semanario de Izquierda*, apareceu o 3 de xaneiro de 1932. Saía os domingos. O propietario e editor era Pablo Nóvoa Somoza e estaba dirixido por Juan Mariño López. A publicación aspiraba a ser “la asamblea en la que se deciden los destinos de la localidad”. Desapareceu nese mesmo ano de 1932.

## Véxase tamén 
### Bibliografía 
* 
*
José Vázquez Quirós

**José Vázquez Quirós**, finado en Cambados o 22 de setembro de 1916, foi un político galego.

## Traxectoria 
Fillo do facendado nigranés de Santiago de Parada José María Vázquez Quirós e da peruana Juana Quirós Vázquez-de Velasco, foi o terceiro de doce irmáns, nado probablemente en 1847 en Baiona. Membro do Partido Conservador, foi rexedor do Concello de Santiago de Compostela, antes de ser nomeado alcalde da cidade por Real Orde en 1885. Permaneceu no cargo até 1887. Casou con María Luisa Romaguera, sendo pai de tres fillos. A súa única filla, María Luisa, casou co rexistrador da propiedade Jesús Pintos Reino. Faleceu en Cambados en setembro de 1916, aínda que foi enterrado no Cemiterio Xeral de Bonaval, en Santiago.

## Notas
Heraldo de Lemos

***Heraldo de Lemos*** foi un periódico editado en Monforte de Lemos en 1900.
## Historia e características 
Apareceu en setembro de 1900. Dirixido por Manuel Hermida Vázquez, entre os seus colaboradores figuraban Camilo Serrano, José Ramón Lence e José Costa Figueiras. Cesou a súa publicación a finais dese ano.

## Notas 
## Véxase tamén 
### Bibliografía 
*
Ramón Abeleira Menéndez

**Ramón Abeleira Menéndez** foi un político de mediados do século XIX, alcalde presidente de Vigo.

## Traxectoria 
Ramón Abeleira foi nomeado o 4 de xaneiro de 1840 e gobernou ata a revolución do xeneral Espartero, en 1843. Pertenceu á Xunta de Vigo e tomou parte do golpe de Estado de Espartero cando Vigo era capital de provincia.

Vigo continuou sendo fiel a Espartero cando este foi apartado do goberno da nación en 1842. A poboación, maioritariamente liberal, vía con desgusto ao novo réxime moderado de Ramón María Narváez.

Desde 1894 ten dedicada unha rúa na zona antiga, antes chamada Pracer.

## Notas 
## Véxase tamén 
### Bibliografía 
*
Victoriano Rodríguez Gómez

miniatura|300px|III Asemblea Agraria de Monforte (1911).
**Victoriano Rodríguez Gómez** foi un perito agrónomo, xornalista e político galego.

## Traxectoria
Radicado en Monforte de Lemos, pertenceu a Centro Solidario de Monforte, do que foi secretario e tamén foi o secretario da Asemblea Agraria celebrada en Monforte en agosto de 1911. Colaborou en *La Ciudad del Cabe* e dirixiu o semanario *A Voz do País*.

## Notas
A Voz do País

***A Voz do País*** foi un semanario editado en Monforte de Lemos en 1912.

## Historia e características 
Subtitulado *Semanario Rexionalista*, apareceu o 7 de abril de 1912. Foi órgano de Solidaridad Gallega. Publicación bilingüe, pero escrita principalmente en galego. Dirixido por Victoriano Rodríguez Gómez. Incluíu colaboracións literarias como os contos de Manuel Lugrís Freire e poemas de Alfredo Brañas, Eduardo Pondal e Uxío Carré Aldao. O último número coñecido é o 19, correspondente ao 11 de agosto dese ano.

## Véxase tamén 
### Bibliografía 
* 
* 
* 
* 
* 

### Outros artigos 
* Lista de publicacións impresas da provincia de Lugo
Portu

**Cristian Portugués Manzanera**, coñecido como **Portu**, nado en Beniel (Murcia) o 1 de novembro de 1992, é un futbolista español. Xoga de centrocampista e o seu club actual é a Real Sociedad da Liga Santander.

## Véxase tamén 
### Ligazóns externas 
* Datos do xogador na páxina oficial do Valencia CF 
* Datos do xogador en bdfutbol.com 
* Datos do xogador en lapreferente.com 
* Datos do xogador en ceroacero.es 
* Datos do xogador en goal.com
Pedro Boo Pita

**Pedro Boo Pita**, nado en 1862 e finado en Monforte de Lemos o 19 de agosto de 1955, foi un avogado, escritor e político galego.

## Traxectoria 
Foi fiscal municipal de Monforte (1908), presidente da Federación Católico Agraria de Monforte (1921-1922). Durante a ditadura de Primo de Rivera, foi nomeado alcalde de Monforte de Lemos o 13 de xaneiro de 1924, deixou a alcaldía o 13 de marzo dese ano. Foi deputado provincial. Membro do Seminario de Estudos Galegos. Foi catedrático de Dereito da Universidade de Valladolid. Colaborou en *Arquivos do Seminario de Estudos Galegos* (1927) e no *Boletín de la Comisión Provincial de Monumentos Históricos y Artísticos de Lugo*. Foi elixido vicepresidente do Bloque Nacional de Monforte en decembro de 1935.

## Notas 
## Véxase tamén 
### Ligazóns externas 
* Alcaldes del siglo XX en Monforte (1923-1931)
Xosé María Díaz

***Xosé María Díaz Sanxurxo** (1818-1857), un santo, bispo e mártir da igrexa Católica.
***Xosé María Díaz Díaz-Villamil** (1898-1936), un avogado e político galego.
***Xosé María Díaz Castro** (1914-1990), un poeta e tradutor galego.
Carlos García

***Carlos García Martínez** (1945-), un historiador e dinamizador cultural galego.
***Carlos García Alcolea** (1949-1992), un pintor galego.
***Carlos García Becerra** (1977-), un futbolista venezolano.
José Carlos Lariño

**José Carlos Lariño Fernández**, nado en Pontevedra o 27 de outubro de 1941 e finado o 31 de decembro de 2020, foi un futbolista galego. Xogaba de defensa.

## Traxectoria 
Comezou a xogar ao fútbol aos 14 anos no Salcedo da súa cidade natal, Pontevedra. Despois de destacar nos xuvenís e no primeiro equipo, e de xogar varias veces coa selección galega xuvenil, fichou polo Deportivo da Coruña en marzo de 1960. Xogou cedido no Xuvenil de Terceira División os derradeiros partidos da tempada 1959/60, para tentar salvar a categoría, mais sen éxito.

Na tempada 1960/61 foi suplente no Deportivo, club co que debutou en partido oficial na tempada seguinte, o 24 de setembro de 1961, nun derbi contra o Celta de Vigo en Balaídos correspondente ao campionato de Segunda División. Xogou un total de 24 encontros esa campaña, na que o club coruñés se proclamou campión de Segunda e ascendeu a Primeira División.

Para a tempada 1962/63 saíu cedido ao Sporting de Gijón, de Segunda, onde xogou 19 partidos, tendo como compañeiros habituais na defensa a Florín e a Puente. Regresou á Coruña na parte final da tempada, debutando co equipo galego na máxima categoría da man do adestrador Lelé, na xornada 27, nun encontro en Riazor contra o Real Oviedo que rematou con vitoria deportivista (2–1). Ese ano o club coruñés descendeu a Segunda.

Militou no Deportivo catro tempadas máis, pero a chegada de Campanal e Gatell na última delas pechoulle a porta da titularidade, polo que deixou o club no verán de 1967. Fichou entón polo Valladolid, co que xogou dous anos na Segunda División, antes de regresar a Galicia para xogar no Ourense, da mesma división. O equipo ourensán descendeu esa tempada, e en outubro de 1970, Lariño anunciou a súa retirada do fútbol, aos 28 anos de idade.

Foi pai do médico do Deportivo da Coruña, Carlos Lariño. Faleceu o derradeiro día de 2020, con 79 anos.

## Notas 
## Véxase tamén 
### Ligazóns externas 
* Datos do xogador en BDFutbol .
La Ciudad del Cabe

***La Ciudad del Cabe*** foi un periódico editado en Monforte de Lemos en 1902.

## Historia e características 
Subtitulado *Periódico Literario*, apareceu o 1 de febreiro de 1902. Nun principio publicábase cada catro días, e a partir do número 9 cada cinco. Dirixido por Eumenio Rodríguez Rodríguez. Tiña as seccións “Noticias generales”, “Sección local”, “Anuncios”, “Reflexiones”, “Calendaresco”, “Aberraciones” e “Croniquilla”. Entre os seus colaboradores figuraron A. Lores, José Rodríguez Lence, Victoriano Rodríguez Gómez e José Castedo. Ocasionalmente publicaba o apartado “Curiosidades etimológicas”, onde se analizaban tratamentos ou topónimos. Editou a letra do himno anarquista, tradución de textos da obra *Pensées* de Blaise Pascal, poemas relixiosos e o soneto “Un retrato” de Camilo Serrano. Cesou a súa edición co número 20, o 30 de abril do mesmo ano.

## Véxase tamén 
### Bibliografía 
* 
*
Carlos Martínez

***Carlos Martínez de Irujo** (1812-1855), un diplomático e político español.
***Carlos Martínez Espariz**, un político galego.
***Carlos Martínez-Barbeito** (1913-1997), un escritor galego.
***Carlos García Martínez** (1945-), un historiador e dinamizador cultural galego.
***Carlos Paulo Martínez Pereiro** (1955-), un escritor e crítico literario galego.
***Carlos Martínez Carrillo** (1970-), un avogado e político galego.
***Carlos Martínez Seijo** (1970-), un xogador de baloncesto galego. 
***Carlos Martínez Mínguez** (1973-), un político español.
Bokissa

**Bokissa** é unha pequena illa de Vanuatu no Pacífico Sur situada a 10&nbsp;km., atópase a 10&nbsp;km ao sueste da illa de Espírito Santo, entre Aore e Tutuba. Mide 64 hectáreas, está cuberto por unha espesa vexetación e está rodeado por arrecifes de coral. É propiedade dun resort turístico que o dirixe a fin de non danar indebidamente o medio ambiente natural.

## Ligazóns externas 
* Páxina do Bokissa Island Resort
Canle segredo

***Canle segredo***  é un libro de poesía en lingua galega escrito por Xosé María Álvarez Blázquez. Adicado á súa dona, María Luísa Cáccamo Frieben, gañou o Premio Pondal do Centro Galego de Bos Aires en 1953, se ben non saíu publicado até 1976.

## Características 
O poemario está dividido en tres seccións: *Canle segredo*, co amor como un dos temas principais, inclúe as composicións "Canle segredo", "Sin voz", "Panida", "Fervenza", "Dona", "Naufraxio", "Cruz de dous", "Maternidade", "O neno" e "Meu moneco"; *Camiños de sol*, con certo ton de nostalxia pola infancia perdida, inclúe "Aquil neno que fun", "Baión" (pola parroquia de Baión, en Vilanova de Arousa, onde pasaba os veráns de pequeno), "Saudade", "Pesadelo", "Pedra viva", "Camiños", "Descoberta da terra", "Lembranza", "O tolo"; "A cometa", "O carro dos nenos", "O medo", "O cabalo"; "Os ácios" e "O mundo"; *As mágoas*, con certo aire de denuncia social, inclúe "Elexía a unha muller do campo", "Ise neno da rúa", "Os importantes", "Visión" e "Soedá".

Nalgunha edición incluíronse tres poemas máis, cos que gañou premios nos Jogos Florais Galego-Portugueses celebrados en Guimarães en 1958: "Xohaniña", "Lembranza e Loubor da Terra" e "Poema sen voz". Noutra edición aparecen incluídos outros tres poemas escritos entre 1951 e 1954: "Nao", "Vello cancioneiro" e "Otero Pedrayo, home".

### Estilo 
O libro alterna poemas con estrofa libre e outros con estrofas clásicas como o soneto ("Saudade") ou a cuarteta ("Dona"). Respecto á rima, é libre e polirrítmica, alternando versos de arte menor e arte maior.

Hai restos de poesía trobadoresca, que o autor xa practicara co neotrobadorismo de *Cancioneiro de Monfero*. Aparece tamén mostras de paisaxismo e popularismo.

## Edicións 
O libro gañou o Premio Pondal do Centro Galego de Bos Aires, que incluía a publicación do texto gañador da man de Edicións Galicia. Porén, o autor rexeitou esta oferta porque naquel momento, en 1953, dirixía a colección Leixado do vento de Edicións Monterrey, e pensaba publicalo alí. Así, non saíu publicado até 1976 por Edicións Castrelos como número 2 da colección Pico Sagro, cun prólogo do autor e gravados de Antón Rivas Briones. En 1987 os textos apareceron na súa *Poesía galega completa* (Ed. Xerais), e o poemario foi editado en 2002 por *La Voz de Galicia* na colección Biblioteca Galega 120. En 2008, ano en que se lle dedicou ao autor o Día das Letras Galegas, foi reeditado por Editorial Galaxia na colección Dombate, cun prólogo do seu fillo Xosé María Álvarez Cáccamo.

Con todo, algún dos poemas fora xa publicado en 1948 na revista *Alba*, e outros apareceron nas revistas portugesas *Céltica* e *Quatro Ventos*.

## Véxase tamén 
### Bibliografía 
* 

### Ligazóns externas 
* Ficha na web de Galaxia.
Rodrigo Martínez Morilla

**Rodrigo Martínez Morilla**, nado en Madrid o 28 de febreiro de 1943 e finado o 8 de agosto de 2021, foi un futbolista español. Xogaba de dianteiro.

## Traxectoria 
Comezou a súa carreira en 1965 no Rayo Vallecano, onde xogou ata 1966. A partir de aí pasou ao CD Tenerife ata 1967. Ese ano fichou polo Deportivo da Coruña ata 1970, en que pasou ao CD Puertollano. Ese mesmo ano regresou ao Deportivo da Coruña, onde finalmente se retirou en 1971.

Faleceu o 8 de agosto de 2021 vítima dun cancro aos setenta e oito anos.

## Notas 
## Véxase tamén 
### Ligazóns externas 
* Datos do xogador en bdfutbol.com
Ángel Ilarri

**Ángel Ilarri Gimeno**, nado en Corella (Navarra) o 30 de novembro de 1913 e finado en 1998 en Vigo, foi durante corenta anos administrador e director do Museo Quiñones de León de Vigo.

## Traxectoria 
[miniatura|[Pazo de Castrelos, sede da pinacoteca municipal de Vigo.]]
Residente en Vigo dende 1928, foi o introdutor da camelia no Parque de Castrelos de Vigo.

O paseo que atravesa Castrelos leva o seu nome.

## Notas 
## Véxase tamén 
### Bibliografía 
* *Señor del pazo de Castrelos*, páxina 10 do Faro de Vigo do 22/4/12 .
### Ligazóns externas 
* *1938-1979: 40 años de Angel Ilarri* na páxina do Museo Quiñones de León.
Presidentes de Cabo Verde

130px|right|thumb|Brasón de Cabo Verde.
O presidente é o xefe de Estado de Cabo Verde, e é elixido pola poboación para un mandato de 5 anos. A última elección ocorreu en 2021.

Esta é a lista dos presidentes de Cabo Verde desde o ano 1975.

## Véxase tamén 
* Primeiro Ministro de Cabo Verde
Pavo (homónimos)

O termo **pavo** pode referirse a:

## Zooloxía 
****Pavo***, xénero de aves ao que pertencen os pavóns. 
***Pavo doméstico**, ave da orde dos galináceos (*Meleagris gallopavo*), orixinaria de América.
***Pavo** (*Meleagris gallopavo*), a especie brava da que se orixinou o pavo doméstico.

## Astronomía 
***Pavo**, constelación do hemisferio sur.

## Toponimia 
***Pavo**, unha localidade de Xeorxia, nos EUA.

## Notas
Fleetwood Mac

**Fleetwood Mac** é unha banda de blues e rock inglesa procedente de Londres e creada en 1967. O grupo sufriu constantes cambios na súa formación, e o único membro orixinal que queda é o batería Mick Fleetwood. Creada a finais dos anos 60, cambiou o seu estilo dun blues tradicional a rock e finalmente a un pop suave e elegante. Os seus períodos de máis éxito foron nos seus inicios, cando entre a formación figuraba Peter Green, e nos últimos anos da década dos setenta, cando a voz de Stevie Nicks e as cancións de Lindsey Buckingham foron moi populares.

## Discografía 
* ''Peter Green's Fleetwood Mac* - 1968 (Blue Horizon)
* *Mr. Wonderful* - 1968 (Blue Horizon)
* *Then Play On* - 1969 (Reprise Records)
* *Kiln House* - 1970 (Reprise Records)
* *Future Games* - 1971 (Reprise Records)
* *Bare Trees* - 1972 (Reprise Records)
* *Penguin* - 1973 (Reprise Records)
* *Mystery to Me* - 1973 (Reprise Records)
* *Heroes Are Hard to Find* - 1974 (Reprise Records)
* *Fleetwood Mac* - 1975 (Reprise Records)
* *Rumours* - 1977 (Warner Bros.)
* *Tusk* - 1979 (Warner Bros.)
* *Mirage* - 1982 (Warner Bros.)
* *Tango in the Night* - 1987 (Warner Bros.)
* *Behind the Mask* - 1990 (Reprise Records)
* *Time* - 1995 (Reprise Records)
* *Say You Will'' - 2003 (Reprise Records)

## Véxase tamén 
### Ligazóns externas 
* Páxina oficial
Patch Adams (filme)

***Patch Adams*** é un filme estadounidense de comedia-drama protagonizado por Robin Williams que se estreou en 1998. Dirixido por Tom Shadyac, baséase na historia da vida do Dr. Hunter *"Patch"* Adams e o libro *Gesundheit: Good Health is a Laughing Matter*, de Adams e Maureen Mylander. A película foi un éxito de portelo, recadando máis de dúas veces o seu orzamento en Estados Unidos; tamén, foi mal recibida pola maioría dos críticos.

## Personaxes 
* Robin Williams como Dr. Hunter "Patch" Adams
* Daniel London como Truman Schiff
* Philip Seymour Hoffman como Mitch Roman
* Monica Potter como Carin Fisher
* Bob Gunton como Dean Walcott
* Frances Lee McCain como Judy
* Irma P. Hall como Joletta
* Josef Sommer como Dr. Eaton
* Harold Gould como Arthur Mendelson
* Harve Presnell como Dean Anderson
* Michael Jeter como Rudy
* Barry Shabaka Henley como Emmet
* Harry Groener como Dr. Prack
* Richard Kiley como Dr. Titan
* Ryan Hurst como Neil
* Peter Coyote como Bill Davis
* Alan Tudyk como Everton
* Dot Marie Jones como Miss Meat
* Douglas Roberts como Lawrence "Larry" Silver
* Norman Alden como Truck Driver
* James Greene como Bile
* Greg Sestero como Jaime
* Ralph Peduto como Organizador

## Notas 
## Véxase tamén 
### Ligazóns externas 
* 
* Ficha en RottenTomatoes
Álvaro Rodríguez Pérez

**Álvaro Rodríguez Pérez**, finado en Monforte de Lemos o 7 de outubro de 1966, foi un avogado e político galego.

## Traxectoria 
Foi Fiscal municipal (1927) e Xuíz municipal de Monforte (1929). Na Segunda República  foi nomeado alcalde de Monforte de Lemos en xullo de 1935, permanecendo no cargo ata as eleccións de febreiro de 1936. Finou en Monforte de Lemos en outubro de 1966.

## Vida persoal 
Casou con María Dolores López Cumbraos, e foi pai de Alfonso, María Natividad, Álvaro e María Dolores Rodríguez López.
## Notas 
## Véxase tamén 
### Ligazóns externas 
* Alcaldes del siglo XX en Monforte (1933-1936)
Hertzainak

**Hertzainak** foi un grupo musical vasco xurdido en 1981 e separado en 1993. Pertenceu ó movemento musical chamado Rock Radical Vasco. As letras das súas cancións reflectían a situación política que se vivía no País Vasco durante os seus anos en activo. Como exemplo, *Pakean utzi arte* (Até que nos deixen en paz), foi composta en lembranza de Javier San Martín Goikoetxea *Piti*, militante dos Comandos Autónomos Anticapitalistas e amigo do grupo.

## Compoñentes do grupo 
* Josu Zabala Ajuriagerra (compositor, baixo e trikitixa) 
* Gari (cantante e guitarra)
* Enrique "Kike" (guitarra)
* Txanpi (batería)
* Delfo (guitarra)
* Tito (saxofón)
* Kurro (batería)

### Antigos membros 
* Xabier Montoia (guitarra)

## Discografía 
### Álbums 
* *Hertzainak*. Soñua, 1984. 
* *Hau dena aldatu nahi nuke*. Soñua, 1985.
* *Salda badago*. Elkar, 1988.
* *Amets prefabrikatuak*. Oihuka, 1990.
* *Zuzenean*. Aketo, 1991.
* *Denboraren orratzak*. Oihuka, 1992.

### Maxis 
* *Aitormena*. Ohiuka, 1989.
* *Une etengabeak*. Ohiuka, 1990.
* *Mundu berria daramagu biohotzean*. Aketo, 1991.

### Sinxelos 
* *Eh txo!*. Soñua, 1984.
* *Hertzainak / Galtzailea*. Soñua, 1985.
* *Rokanrol batzokian / Itxoiten nago*. Soñua, 1985.
* *Bi minutuero / 564*. Oihuka, 1989.
* *Amets prefabrikatuak / Bi minutuero*. Oihuka, 1990.
* *Aitormena / Amets prefabrikatuak*. Aketo, 1991. Canciones extraídas de *Zuzenean*.
* *Irauten / Zoratzen naizela*. Oihuka, 1992.

## Véxase tamén 
### Ligazóns externas 
* Páxina do grupo en Oihuka.com
Antonio Dacal Rodríguez

**Antonio Dacal Rodríguez**, nado en Monforte de Lemos o 15 de setembro de 1885 e finado na mesma cidade en maio de 1943, foi un médico e político galego.

## Traxectoria 
Durante a ditadura de Primo de Rivera foi nomeado alcalde de Monforte de Lemos en marzo de 1924 e deixou a alcaldía o 10 de febreiro de 1930. Durante o seu mandato rematouse o Paseo do Malecón, que foi inaugurado en 1929. Foi representante dos concellos de Lugo na Asemblea Nacional Consultiva (1927-1930). Foi médico do Balneario de Fonte Nova de Verín (1927). Durante a Guerra Civil foi director do Hospital Militar establecido en Monforte.

## Notas 
## Véxase tamén 
### Ligazóns externas 
* Alcaldes del siglo XX en Monforte (1923-1931)
* Ficha no Congreso dos Deputados
Skid Row

**Skid Row** é unha banda estadounidense de heavy metal formada no ano 1986 en Toms River, Nova Jersey. O grupo tivo éxito a finais dos 80 e principios dos 90, cos seus tres primeiros álbums que chegarían a ser multi-platino. Nos seus anos de maior popularidade estaba formado por Sebastian Bach (voces), Dave "The Snake" Sabo (guitarra), Scotti Hill (guitarra), Rachel Bolan (baixo) e Rob Affuso (batería). No ano 2010 consistía en Sabo, Hill, Bolan, Johnny Solinger (voces) e Rob Hammersmith (batería). A finais de 1996 o grupo levaba vendidos 20 millóns de discos en todo o mundo. Ata a data, Skid Row leva publicados cinco álbums, dous EPs, un recompilatorio e un álbum ao vivo.

## Discografía 
### Álbums de estudio 
* *Skid Row* - 1989 (Atlantic)
* *Slave to the Grind* - 1991 (Atlantic)
* *Subhuman Race* - 1995 (Atlantic)
* *Thickskin* - 2003 (Skid Row Recs)
* *Revolutions per Minute* - 2006 (SPV) 
* ''The Gang's All Here* - 2022 

### EPs 
* *B-Side Ourselves* - 1992 (Atlantic)
* *United World Rebellion: Chapter One'' - 2013 (Megaforce) 

## Véxase tamén 
### Ligazóns externas 
* Páxina oficial
Hertzainak (álbum musical)

***Hertzainak*** é o primeiro álbum de estudio do grupo musical vasco Hertzainak.

## Listaxe de cancións 
# *Eh txo!* 
# *Pakean utzi arte* 
# *Kontrola!* 
# *Si vis pacem* 
# *Kamarada* 
# *Ta zer ez da berdin* 
# *Infernuko atean* 
# *Sigarrillos amariyos* 
# *Drogak AEKn* 
# *Arraultz bat pinu batean*

## Véxase tamén 
### Ligazóns externas 
*Álbum dispoñíbel na web de Musikazblai.com
Justo Mazaira Noguerol

**Justo Mazaira Noguerol**, nado cara a 1891 finado en Monforte de Lemos o 5 de novembro de 1948, foi un avogado e político galego.

## Traxectoria 
Na Segunda República formou parte da xestora municipal e foi elixido alcalde de Monforte de Lemos o 23 de xuño de 1931, permanecendo no cargo ata febreiro de 1933. Finou en Monforte de Lemos en novembro de 1948.

## Vida persoal 
Casou con Amelia Maceda López e foi pai de Amelia Mazaira Maceda.

## Notas 
## Véxase tamén 
### Ligazóns externas 
*Alcaldes del siglo XX en Monforte (1931-1933)
Grateful Dead

**Grateful Dead** foi unha banda estadounidense de rock formada en 1965 en Palo Alto, California. O grupo foi coñecido polo seu estilo ecléctico único, que fusionaba elementos de rock, folk, bluegrass, blues, reggae, country, jazz improvisado, psicodelia e space rock, e polas súas actuacións ao vivo con lonas improvisacións musicais. Grateful Dead leva vendidos máis de 35 millóns de discos en todo o mundo.

Os membros fundadores de Grateful Dead foron Jerry Garcia (guitarra, voces), Bob Weir (guitarra, voces), Ron "Pigpen" McKernan (teclados, harmónica, voces), Phil Lesh (baixo, voces) e Bill Kreutzmann (batería). Os membros de Grateful Dead tocaran xuntos en varias bandas de San Francisco, como Mother McCree's Uptown Jug Champions e The Warlocks. Lesh foi o derradeiro músico en unirse a The Warlocks antes de que se convertesen en Grateful Dead; substituíu a Dana Morgan Jr., que tocara o baixo nun feixe de concertos. Coa excepción de McKernan, que morreu en 1973, o núcleo da banda estivo xunto durante os seus 30 anos de carreira.

## Discografía 
### Álbums 
## Véxase tamén 
### Ligazóns externas 
* Páxina oficial
Hau dena aldatu nahi nuke

***Hau dena aldatu nahi nuke*** é o segundo álbum de estudio do grupo musical vasco Hertzainak.

## Listaxe de cancións 
# *Aurkariari zorionak* 
# *Eutsi gogor!* 
# *Eder bati* 
# *Zoriontsua?* 
# *Egunero* 
# *Maite I* 
# *Hau dena aldatu nahi nuke* 
# *Maite II* 
# *Hil ezazu aita* 
# *Hertzainak*
# *Galtzaile* 
# *Itxoiten nago* 
# ''Rock 'n Roll batzokian''

## Véxase tamén 
### Ligazóns externas 
*Álbum dispoñíbel na web de Musikazblai.com
Traveseiro (homónimos)

O termo **traveseiro** refírese a calquera cousa colocada de través:

***Traveseiro**, saco de tea cheo de materia branda e esponxosa que se pon na cabeceira da cama para apoiar a cabeza, **almafoda**, cabeceiro, cabezal.
***Travesa**, peza de madeira ou doutro material, xeralmente longa e estreita, que se coloca atravesada para unir dúas partes opostas nunha armazón.
***Lintel**, peza horizontal, xeralmente de pedra ou madeira, que limita pola parte superior o oco dunha porta ou ventá, lumieira, padieira.
Zuzenean (álbum musical)

***Zuzenean*** é o quinto álbum de estudio do grupo musical vasco Hertzainak. Trátase dun concerto ao vivo que foi gravado o 19 de xaneiro de 1991.

## Listaxe de cancións 
## Véxase tamén 
### Ligazóns externas 
*Álbum dispoñíbel na web de Musikazblai.com
Denboraren orratzak

***Denboraren orratzak*** é o sexto e derradeiro álbum de estudio do grupo musical vasco Hertzainak, publicado en 1992 a través do selo Oihuka.

## Listaxe de cancións 
## Véxase tamén 
### Ligazóns externas 
*Álbum dispoñíbel na web de Musikazblai.com
The Band

**The Band** foi unha banda canadense-estadounidense de roots rock que orixinalmente estaba formado por Rick Danko (baixo, contrabaixo, fiddle, trombón e voces), Levon Helm (batería, mandolina, guitarra e voces), Garth Hudson (teclados, saxofón e trompeta), Richard Manuel (piano, batería, saxofón barítono e voces) e Robbie Robertson (guitarra e voces). Os membros de The Band fóronse xuntando un a un ao irse unindo á banda de acompañamento do cantante de rockabilly Ronnie Hawkins, chamada The Hawks.

En 1964 separáronse de Hawkins e despois diso xiraron e publicaron un feixe de sinxelos como Levon and the Hawks e The Canadian Squires. Ao ano seguinte, Bob Dylan contratounos para a súa xira estadounidense de 1965 e a xira mundial de 1966. Tras rematar de xirar, a banda trasladouse con Dylan a Saugerties, Nova York, onde realizaron as gravacións informais que se converterían en *The Basement Tapes*, que forxou as bases para o seu álbum de estrea *Music from Big Pink*, publicado en 1968. Debido a que sempre foran "a banda" de varios *frontmen*, Helm dixo que o nome "The Band" funciounou ben cando tiveron grupo propio. A banda comezou a actuar oficialmente como The Band en 1968, e publicaría un total de dez álbums de estudio. Dylan continuou colaborando con The Band durante toda a súa carreira, incluída unha xira conxunta en 1974.

A configuración orixinal de The Band rematou de xirar en 1976 cunha elaborada actuación con numerosas celebridades musicais. Este concerto foi inmortalizado no documental de Martin Scorsese de 1978 *The Last Waltz*. The Band retomaría as xiras en 1983 sen o guitarrista Robbie Robertson, que atopara o éxito como produtor musical en Hollywood. Tras un concerto en 1986, Richard Manuel suicidouse; a pesar disto, os tres membros restantes continuarían xirando e gravando álbums pasando un feixe de músicos para ocupar os postos deixados por Manuel e Robertson antes de que finalmente se establecesen Richard Bell, Randy Ciarlante e Jim Weider. Rick Danko morreu en 1999,e despois diso o grupo separaríase para sempre. A Levon Helm diagnosticáronlle cancro de gorxa en 1998, e tras unha serie de tratamentos puido recuperar o uso da voz. Continuou actuando e editando discos ata que finalmente sucumbiu á enfermidade en 2012.

## Discografía 
* *Music from Big Pink* - 1968
* *The Band* - 1969
* *Stage Fright* - 1970
* *Cahoots* - 1971
* *Moondog Matinee* - 1973
* *Northern Lights&nbsp;– Southern Cross* - 1975
* *Islands* - 1977
* *Jericho* - 1993
* *High on the Hog* - 1996
* *Jubilation* - 1998

;Con Bob Dylan
* *Planet Waves* - 1974
* *The Basement Tapes* - 1975
Xabier Montoia

**Xabier Montoia**, nado o 24 de setembro de 1955 en Vitoria, Áraba, é un músico e escritor vasco. Tanto na súa faceta musical como na literaria, a súa lingua de expresión é o éuscaro.

## Traxectoria 
A súa carreira musical iniciouse a comezos da década de 1980, cando formou o grupo Hertzainak. Abandonou o grupo antes de chegar a gravar álbum algún e coñeceu a Kaki Arkarazo, con quen fundou M-ak, unha banda considerada de culto no País Vasco hoxe en día. Co grupo gravou un total de cinco álbums. M-ak disolveuse en 1991. En 1995 publicou o seu primeiro álbum en solitario *Beti Oporretan*.

A súa traxectoria literaria comezou tamén en 1983, ano no que publica o seu primeiro poemario *Anfetamiña*.

## Discografía 
### M-ak 
* *M-ak* (IZ, 1983)
* *Emeak, eta Arrak* (Nuevos Medios, 1986)
* *Zuloa* (IZ, 1987)
* *Barkatu Ama* (IZ, 1989)
* *Gor* (Zarata, 1990)

### Álbums en solitario 
* *Beti Oporretan* (Esan Ozenki, 1995).
* *Hemen* (Esan Ozenki, 1997).
* *Lagunak, Adiskideak... Eta Beste Hainbat Etsai* (Esan Ozenki, 1999).
* *Ni ez naiz Xabier Montoia* (Metak, 2002).
* *Montoiaren Mundu Miresgarria* (Bidehuts, 2011).

## Obra literaria 
## Véxase tamén 
### Ligazóns externas 
* Páxina sobre Xabier Montoia na web de Metak
José Couselo Bouzas

**José Couselo Bouzas**, nado en Louro (Valga) o 5 de setembro de 1869 e finado en Santiago de Compostela o 11 de febreiro de 1962, foi un sacerdote e investigador galego. Foi tío do polígrafo Xesús Ferro Couselo.

## Traxectoria 
Estudou no seminario maior de Santiago de Compostela, e ordenouse sacerdote en 1895. Foi profesor do Seminario de Compostela e bibliotecario da Universidade Pontificia de Santiago. As súas investigacións centráronse na arqueoloxía e na historia. Colaborou no *Boletín de la Real Academia Gallega*.

## Obras 
* *La guerra hermandina. Siglo XV*, 1926.
* *Fray Rafael de Vélez y el seminario de Santiago*, 1927.
* *Galicia artística en el siglo XVIII y primer terzo del siglo XIX*, 1932.
* *El colegio de Irlandeses de Santiago de Compostela*, 1935. 
* *La Guerra de Sucesión en Galicia*, 1935.
* *La pintura gallega*, 1950, Porto y Cía. Editores.

## Véxase tamén 
### Bibliografía 
* 
* 
* 

### Ligazóns externas 
* Artigos no *Boletín da Real Academia Galega*  .
Galería de imaxes de Xosé María Díaz Castro

miniatura|300px|Sinatura.
**Galería de imaxes de Xosé María Díaz Castro**.

## Lugares relacionados con el 
## Autores que traduciu 
## Sepultura 
## *In memoriam*
Aore

**Aore** é unha illa na provincia de Sanma, Vanuatu. Atópase fronte a Luganville na Illa Espírito Santo e ten unha área de 58&nbsp;km².

En Aore practicase o mergullo e a pesca. Hai numerosos centros turísticos, e de catering para turistas, vodas e bautizos. Aore é un paraíso para os mergulladores, está ó lado de naufraxios de primeira clase mundial e de dos arrecifes. Os naufraxios  inclúen o *SS President Coolidge*, *SS Tucker*, e o *MV Henry Bonneaud*.
Xa sexa de fondo ou de arrastre ao longo da costa virxe, os pescadores desde o principiante ata o máis experimentado gozan de excelente pesca durante todo o ano en Aore e nas cristalinas augas azuis de Espiritu Santo e as súas illas veciñas.

O turismo e plantacións son a base principal de emprego e de ingresos económicos de Aore.

Grandes colonias de morcegos ocupan moitas covas da illa.

## Notas
Tutuba

**Tutuba** é unha illa do océano Pacífico no estado de Vanuatu.

Atópase preto da illa de Espírito Santo na provincia de Sanma.
Na illa hai tres aldeas: Patumbuma, Vunamalee e Vunavae.
Distrito Federal, Brasil

O **Distrito Federal** é unha das vinte e sete unidades federativas do Brasil. Está situado na Rexión Centro Oeste e limita co estado de Goiás ao sur, oeste, norte e leste e Minas Xerais a sueste. Está dividido en 31 rexións administrativas e a súa área total é de 5.801,937&nbsp;km², sendo así a menor unidade federativa brasileira. No seu territorio, está localizada a capital federal do Brasil, Brasilia, que é tamén a sede de goberno do Distrito Federal.

O actual Distrito Federal foi ideado a través dun proxecto do entón presidente Juscelino Kubitschek de mudar a capital nacional de Río de Xaneiro cara ao centro do país. Até a creación de Brasilia, antes de Río de Xaneiro, a capital era Salvador. No período colonial brasileiro (1500-1815), a área formaba parte da Capitanía de San Xurxo dos Ilhéus, baixo a rexencia de Jorge de Figueiredo Correia. Porén, co fin das capitanías no Brasil, xurdiron diversas cidades na rexión, incluíndo Ilhéus e, máis tarde, a propia Brasilia, construída por iniciativa do presidente brasileiro Juscelino Kubitschek.

## Notas 
## Véxase tamén 
### Outros artigos 
* Estados do Brasil
William Thomas Stead

**William Thomas Stead** nado en Northumberland o 5 de xullo de 1849 e finado o 15 de abril de 1912 no océano Atlántico, foi un destacado escritor, xornalista e editor inglés.
## Traxectoria 
Stead foi un dos pioneiros do *xornalismo de investigación* e unha das figuras máis controvertidas do xornalismo británico da era vitoriana. O seu estilo xornalístico estableceu unha forma sensacionalista para a prensa actual.

Finou no afundimento do *RMS Titanic*.

## Véxase tamén 
### Ligazóns externas 
* Biografía de William Thomas Stead na encyclopedia-titanica.org
Rush (álbum)

***Rush*** é o álbum de estrea da banda canadense de hard rock Rush, publicado o 1 de marzo de 1974 a través do selo Moon Records. O disco amosa moito do típico son heavy metal das populares bandas británicas aparecidas a comezos da década. Rush eran seareiros de grupos como Led Zeppelin e Cream, e esas influencias poden escoitarse na meirande parte das cancións do álbum. O batería orixinal John Rutsey tocou en todos os temas, pero era incapaz de realizar unha extensa xira debido á súa diabetes e deixou o grupo despois da edición do álbum. Ao pouco tempo sería substituído por Neil Peart.

## Listaxe de cancións 
Toda a música por Geddy Lee e Alex Lifeson, agás onde se indique. Letras por Geddy Lee.